अब वे लोग अपना रूप बदलकर पुनः पृथ्वीलोक का भ्रमण करने निकले । बड़ी - बड़ी पुलें, इमारतें, गाड़ियां देखते हुए वे एक जगह से दूसरे जगह घूम रहे थे तभी सामने एक अतिसुंदर इमारत देखा, जिसमें बहुत से लोग आ जा रहे थे । लोगों को जाते देखकर वे तीनों भी इमारत में प्रवेश कर गये । अंदर जाकर देखने पर पता चला ये तो कोई कार्यालय है । लेकिन यह क्या यहां तो सभी अधूरे व्यक्ति ही नजर आ रहे हैं गरूड़ । ब्रह्माजी ने तो अपनी सृष्टि में इतनी अधूरी रचनायें कभी नहीं बनाई हैं । फिर ये सब क्या है ? आपको नहीं पता प्रभु ! यहां सरकार ने विशेषतः असाधारण लोग जैसे महिलाएं, विक्लांग, पिछड़ी जाति आदि के लिए ही नौकरी मुहैया करायी है । अतः नौकरी लेने के लिए लोग जान बूझकर अपने आपको असाधारण कर लेते हैं ।